<classify> Rais Ibrahim Boubacar Keita wa Mali amekubali ombi la kujiuzulu kwa Waziri Mkuuna baraza lake zima la mawaziri. Soumeylou Boubeye Maiga alichukuwa hatua hiyo hapo jana, kufuatia wiki mbiliza maandamano ya umma dhidi ya mauaji ya kiholela katika taifa hilo lamagharibi mwa Afrika. Maandamano hayo yalichochewa namauaji ya wachungaji 160 wa jamii ya Fulani, ambayo yanashukiwa kufanywa nawatu wa jamii ya Dogon, wanaoishi kwa kilimo na uwindaji. Mauaji hayo yaliitikisa Mali, ambayo katika miezi ya karibuni imeshuhudiamauaji mengine kadhaa, yakiwemo yale ya wanajeshi 23 walioshambuliwa kwenyekituo chao. Juzi Jumatano, bunge lilijadili uwezakano wa kura ya kutokuwa na imani na serikali kutokana na mauaji hayo na pia kushindwa kuwanyanganya silaha na kuwazuwia wanamgambo wa itikadi kali. Umoja wa Mataifa una zaidi ya wanajeshi 16,000 nchini Mali, vikiwemo vikosi kutoka Ufaransa na Ujerumani.  <topic>: KIMATAIFA 